CELEX: 62008TN0054
Language: fi
Date: 2008-02-04 00:00:00
Title: Asia T-54/08: Kanne 4.2.2008 — Kyproksen tasavalta v. komissio

29.3.2008   
            
            
               FI
            
            
               Euroopan unionin virallinen lehti
            
            
               C 79/34
            
         Kanne 4.2.2008 — Kyproksen tasavalta v. komissio
   (Asia T-54/08)
   (2008/C 79/65)
   Oikeudenkäyntikieli: kreikka
   Asianosaiset
   
      Kantaja: Kyproksen tasavalta (asiamies: asianajaja P.Kliridis)
   
      Vastaaja: Euroopan yhteisöjen komissio
   Vaatimukset
   
               —
            
            
               Sellaisen sopimuksen tekemistä, jonka nimenä on ”Upgrading the Management of the Energy Sector — Energy Metering and Reactive Power Compensation”, koskevaa kilpailua koskeva ilmoitus EuropeAid/125051/SUP/CY, joka julkaistiin ainoastaan englanninkielisenä internetsivulla http://ec.europa.eu/europeaid/tender/data/ noin 24.11.2007, ja kyseisen ilmoituksen 5 ja 23 artikla on kumottava.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja esittää, että kyseinen ilmoitus on laiton seuraavista syistä:
   
               —
            
            
               ensinnäkin siksi, että ilmoituksen antaessaan komissio ylitti ilmoituksen oikeudellisen perustan, erityisesti rahoitusvälineen perustamisesta Kyproksen turkkilaisen yhteisön taloudellisen kehityksen edistämiseksi ja Euroopan jälleenrakennusvirastosta annetun asetuksen (EY) N:o 2667/2000 muuttamisesta 27.2.2006 annetun neuvoston asetuksen (EY) N:o 389/2006 (1), ja/tai rikkoi sitä
            
         
               —
            
            
               toiseksi siksi, että kyseinen ilmoitus on ristiriidassa EY 299 artiklan kanssa ja/tai ei vastaa sitä, sellaisena kuin se on muutettuna Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista tehdyn asiakirjan (jäljempänä vuoden 2003 liittymisehdoista tehty asiakirja) 19 artiklalla sekä vuoden 2003 liittymisehdoista tehdyn asiakirjan Kyprosta koskevalla pöytäkirjalla N:o 10,
            
         
               —
            
            
               kolmanneksi siksi, että kyseinen ilmoitus on ristiriidassa niiden velvoitteiden kanssa, jotka perustuvat kansainvälisen oikeuden pakottaviin säännöksiin ja Yhdistyneiden kansakuntien turvallisuusneuvoston päätöslauselmiin 541(1983) ja 550(1984), tai ei vastaa näitä velvoitteita.
            
         
      (1)  EUVL L 65, s. 5.